**Kjønnsnøytralt medlemsregister**

Forslagsstiller: Karine J. Pedersen

Ved innmelding i Arbeiderpartiet må man huke av for kjønn. Dette er å sette folk i bås, og strider imot slagordet «Alle skal med». Det finnes mennesker som ikke identifiserer seg som mann eller kvinne, eller er usikre på hva de ønsker å identifisere seg som. Arbeiderpartiet skal legge til rette for dette, og Ringerike Arbeiderparti krever dermed et kjønnsnøytralt medlemsregister. Dette vil innebære at man ikke skal oppgi kjønn ved innmelding i Arbeiderpartiet.

Ringerike Arbeiderparti mener at:

* Arbeiderpartiet skal ha et kjønnsnøytralt medlemsregister og spørsmålet om kjønn skal fjernes i verveblokkene og fra nettsidene.